Les modificacions que requereixen autorització (modificacions estructurals: modificacions que afecten l'emplaçament de les instal·lacions i els canvis de titularitat de l'establiment d'òptica o de la secció d'òptica d'una oficina de farmàcia) s'han de sol·licitar a l'òrgan competent que ha d'autoritzar-les abans que es posin en funcionament o siguin efectives.
En el cas de les modificacions que s'han de comunicar (modificacions no estructurals: modificacions que no afecten l'emplaçament de les instal·lacions i no suposin un canvi de titularitat de l'establiment o de la secció) es poden dur a terme un cop presentada aquesta comunicació sense haver d'esperar la resposta de l'Administració.
A la sol·licitud cal adjuntar-hi la documentació següent:
En el cas de trasllat, ampliació i/o redistribució de les instal·lacions de l'establiment d'òptica o secció d'òptica d'una oficina de farmàcia:
En el cas de canvi de titularitat:
En el cas de canvi de la persona que exerceix la direcció tècnica:
Respecte a la resta de modificacions (canvi de denominació de l'establiment d'òptica, canvi d'adreça de l'establiment o de la secció per motius administratius o canvi d'adreça social), no cal adjuntar-hi cap documentació.
En el cas dels establiments d'òptica i les seccions d'òptica de les oficines de farmàcia, cal complir els requisits tècnics i sanitaris que recull l'article 6 del Decret 126/2003.
Per sol·licitar l'autorització de modificacions estructurals (ampliació de les instal·lacions, trasllat dels locals, reestructuració i/o redistribució de l'establiment o canvi de titularitat de l'establiment): 274,05 euros.
El pagament s'ha de fer de forma prèvia a la sol·licitud.
El compte bancari on s'ha de fer l'ingrés de la taxa varia en funció de si es tracta d'un establiment d'òptica o d'una secció d'òptica d'una oficina de farmàcia:
Per comunicar modificacions no estructurals (canvi de denominació de l'establiment d'òptica, canvi d'adreça de l'establiment per motius administratius, canvi d'adreça social o canvi de director tècnic o directora tècnica: no s'hi aplica taxa.
S'ha de sol·licitar l'autorització administrativa prèvia a la Direcció General d'Ordenació i Regulació Sanitàries quan es vulguin fer modificacions de les condicions en què es va concedir l'autorització d'obertura i funcionament d'un establiment d'òptica o secció d'òptica d'una oficina de farmàcia que suposin:
S'han de comunicar a la Direcció General d'Ordenació i Regulació Sanitàries les modificacions de les condicions en què es va concedir l'autorització d'obertura i funcionament d'un establiment d'òptica o d'una secció d'òptica d'una oficina de farmàcia quan aquestes no afectin l'emplaçament de la instal·lació o no suposin el canvi de titularitat.
Les modificacions que s'han de comunicar són:
Aquestes sol•licituds s'han de presentar davant la xarxa d'oficines de gestió empresarial (OGE).
Per consultar l'oficina més propera podeu trucar al telèfon d'informació de la Generalitat de Catalunya (012), o bé visitar la pàgina web www.gencat.cat/canalempresa/.
En el cas que la comunicació correspongui a una secció d'òptica d'una oficina de farmàcia, cal presentar-la directament, i de manera preferent, davant de la Subdirecció General de Farmàcia i Productes Sanitaris de la Direcció General d'Ordenació i Regulació Sanitàries del Departament de Salut (Travessera de les Corts, 131-159, pavelló Ave Maria, 08028 Barcelona), sens perjudici del que disposa l'article 25 de la Llei 26/2010, del 3 d'agost.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, també es poden presentar a qualsevol registre de l'Administració de la Generalitat, dels organismes i de les entitats públiques vinculats o que en depenen.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web:
http://www14.gencat.cat/sacgencat/AppJava/registre.jsp (cercador d'oficines).
Així mateix, també es poden presentar a través de qualsevol dels mitjans previstos a l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas d'autoritzacions de modificacions (modificacions estructurals o canvi de titularitat de l'establiment o de la secció), el termini màxim per emetre resolució sobre les sol·licituds i fer-ne la notificació és d'un mes comptador des de la data d'entrada de la sol·licitud al registre de l'OGE o, en el cas de les seccions d'òptica de les oficines de farmàcia, a la Direcció General d'Ordenació Professional i Regulació Sanitària.
Transcorregut aquest termini sense que hi hagi una resolució expressa, s'ha d'entendre que la sol·licitud està autoritzada.
Tanmateix, el termini màxim per emetre la resolució i notificar-la queda suspès quan s'hagi requerit la persona interessada perquè esmeni deficiències, aporti documents i/o altres elements de judici necessaris, pel temps que transcorri entre la notificació del requeriment i el compliment efectiu per part del destinatari o pel transcurs del termini concedit.
En el cas de comunicacions de modificacions no estructurals (canvi de denominació de l'establiment d'òptica, canvi d'adreça de l'establiment per motius administratius, canvi d'adreça social o canvi de director/a tècnic/a) de l'establiment o secció d'òptica, no cal esperar resposta de l'Administració i es poden dur a terme des del mateix moment en què es comuniquen.
No obstant això, en el termini màxim d'un mes, comptador des de la data d'entrada de la comunicació al registre de l'OGE o, en el cas de les seccions, a la Direcció General d'Ordenació Professional i Regulació Sanitària, aquesta unitat directiva ha de comunicar a la persona interessada si han estat acceptats o no els canvis que ha comunicat.
En el cas de sol·licitud d'autorització de modificacions estructurals o de canvi de titularitat de l'establiment d'òptica o secció d'òptica d'una oficina de farmàcia, el director o directora general d'Ordenació Professional i Regulació Sanitària del Departament de Salut és la persona competent per concedir o denegar l'autorització un cop s'ha verificat si la persona sol·licitant compleix els requisits tecnicosanitaris establerts.
La persona sol·licitant rep per correu ordinari una còpia autenticada d'aquesta resolució.
En el cas de comunicacions de modificacions no estructurals (canvi de denominació de l'establiment d'òptica, canvi d'adreça de l'establiment per motius administratius, canvi d'adreça social o canvi de director/a tècnic/a), la persona sol·licitant rep per correu ordinari un ofici de la Subdirecció General d'Ordenació i Qualitat Sanitària en què s'informa de l'acceptació del canvi comunicat.
En el cas que no s'accepti, es rep una resolució de no-acceptació del canvi comunicat emesa pel director o directora general d'Ordenació Professional i Regulació Sanitària.
La resolució dictada pel director o directora general d'Ordenació Professional i Regulació Sanitària no exhaureix la via administrativa i contra aquesta resolució es pot interposar un recurs d'alçada davant el conseller o la consellera de Salut en el termini d'un mes, comptador des de l'endemà de la notificació, de conformitat amb el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.